Անդրադառնալով ձայնագրված խոսակցությանը՝ Արթուր Վանեցյանն ընդգծեց, որ խոսակցությունը եղել է դատարանի կողմից Ռոբերտ Քոչարյանի նկատմամբ կալանավորման որոշում կայացնելու օրը: «Խոսակցությունը բոլորդ լսել եք, գիտեք ինչի մասին է, մանրամասների մեջ չեմ մտնի, պարզապես ուզում եմ ասել, որ, հաշվի առնելով այն հանգամանքը, որ դատարանի առջև կանգնած էին հանրապետության երկրորդ նախագահ Ռոբերտ Քոչարյանը և ՀԱՊԿ գլխավոր քարտուղար Յուրի Խաչատուրովը, պետք էր 100 տոկոս համոզված լինել, որ այդ գործում որևէ թերացում չկա: Նման քննարկում իմ և պարոն Խաչատրյանի միջև կայացել է: Դա եղել է զուտ իրավաբանական քննարկում»,- մանրամասնեց Վանեցյանը: